વર્ષ 2015માં ભારતે રાજપક્ષેની સત્તામાંથી હકાલપટ્ટી કરવા માટે પોતાનો પ્રભાવનો ઉપયોગ કરી સિરીસેના અને વિક્રમસિંઘે વચ્ચે સમજૂતી કરાઇ હતી. ભારતે આ પગલું ત્યારે ભર્યું જ્યારે રાજપક્ષેએ વ્યૂહાત્મક દ્રષ્ટિથી અત્યંત મહત્વપૂર્ણ હંબનટોટા બંદર ચીનને કેટલાક વર્ષો માટે લીઝ પર આપી દીધું હતું. એટલું જ નહી તત્કાલીન શ્રીલંકાના રાષ્ટ્રપતિ રાજપક્ષેએ ચીનને પાટનગર કોલંબોમાં બંદર બનાવવાની અને ચીનની સબમરીનને શ્રીલંકા બંદર સુધી આવવાની અનુમતિ પણ આપી દીધી હતી. વિક્રમ સિંઘેએ રાજપક્ષેની નિમણૂકને ગેરકાયદે તેમજ ગેરબંધારણીય ગણાવી હતી. પદ પરથી હટાવવાના નિર્ણયને તેમણે વખોડ્યો હતો અને સંસદમાં બહુમત પુરવાર કરવાનો દાવો કર્યો હતો.